Katikkiro waBuganda Charles Peter Mayiga asabye gavumenti eyongere okunyweza ebyokwerinda by'omulangira Qassim Nakibinge. Katikkiro okwogera bwati kiddiridde okuttibwa kwa Shk Major Muhammad Kigundu eyakubwa amasasi ku nkomelero ya wiiki eyakaggwa kyokka nga era kigambibwa nti n'omulangira Nakibinge y'omu ku bassibwa ku lukalala lwa basiraamu abatirimbulwa.
Olukiiko olukulembera essomero lya Kawempe Muslim Primary School bawakanyizza ekyakoleddwa mufuti wa Uganda Sheikh Shaban Ramathan Mubajje okugabanya ettaka okutudde essomero lino. Kulwokutaano oluwedde Mubajje yagabanya ettaka lino wakati w'essomero ne family emu bwebaali bagugulana.
Perspective into Uganda's politics
Oluvanyuma lw'omutanda okugulawo omwaka 2017 mu lubiri e Mengo lyabadde ssanyi gyerere, era ebiriroliro ebyakubiddwa mu lubiri byogeddwako okuba nga byebyasinze. Wabula wakati mu kusanyuka kiteberezebwa nti abamu omulangira segamwenge yabalinye ku jjoba era okukakana nga batandiise okukasuka amayina amacupa nebirala.
Abatuuze b'e Kasokoso ne Bukasa abaalemesebwa okusisinkana sipiika ewiiki ewedde ne leero balemeseddwa okusisinkana omukulembeze w'eggwanga gwebabadde balumbye mu maka ge ag'e Ntebe okumutunuza mu nsonga yaabwe ey'okubagobaganya ku ttaka okugenda okuzimbibwa oluguudo lwa Kampala-Jinja Express Highway. Abatuuze bano ababadde mu bikumi bakedde kukunnganira Ntebe nga baagala okusisinkana Pulezidenti...
Omusinga wa Rwenzururu Charles Wesley Mumbere Irimangoma leero asimbiddwa mu maaso g'omulamuzi wa kkooti e Jinja naavunanibwa omusango gw'obutemu. Omumbere alabiseeko mu kkooti e Jinja olweggulo lwa leero mu kkooti esooka ey'omulamuzi John Francis Kaggwa era nga takkiriziddwa kwewozaako bwatyo nasindikibwa ku alimanda okutuusa nga 13 omwezi ogujja.
Kkooti ejulirwamu egobye abadde omubaka w'ekibuga kamuli hajat wetongola mu paalimenti lwa kukizuula nti ono obuyigirize bwe bwali bubulamu nnyo nga tebugwanira kubeera mu paalimenti ya uganda ewali abantu ab'ebitabo ebingi Salama Musumba yeeyawaabira Hajjat Weetongola nti talina bitabo era tagwanidde kubeera mu paalimenti.
Mwana mulenzi kati omugeezi Ivan Semwanga empisa ye ey'okumansa sente emugoberedde ne mu kufa abamu ku bakungubazi bwebamansizza sente mu ntaana mwazikiddwa Emmere neby'okunywa nabyo abakungubazi basindisizza bigere mu kuziika okubadde eNakaliro mu district y'eKayunga
Ssendekero wa Makerere amalirizza okutikkira abayizi ab'omulundi ogwa 67 ng'olwaleero 3,109 beebafunye amabaluwa gaabwe aga diguli ne diploma. Mu bano mwemubadde n'akulira ekitongole ky'amawuwlire mu NBS, John Baptist Imokola akoonodde diguli eyokubiri mu Mawulire n'empulizanya.